Estava tan tranquil conversant amb un membre de "Ciudadanos de Cataluña", sense coincidir amb ell en quasi res però conversant-hi com amb qualsevol persona. Avui m'he despertat i he trobat que els seus missatges s'han convertit en punts negres i a sota un missatge que li han enviat que hi deia que segons les normes no es podia parlar en espanyol (realment estava parlant en espanyol). Això vol dir que l'heu silenciat? És igual si parla en espanyol o no!, és una realitat, i nosaltres encara tenim sort que la majoria d'espanyols no es poden ficar en aquest fórum perquè no saben el català (nosaltres, en canvi, ens posem als seus perquè coneixem la seva llenga). L'únic que esteu fent és recolzant la seva teoria que s'estan silenciant als espanyols que viuen a la comunitat autònoma de Catalunya (silenciarieu a un que parlés en norueg en aquests fórums?). Trobo que heu actuat tant malament com els fórums del PP o "Periodista digital". 
Pot escriure perfectament en espanyol, però ha d'anar acompanyat d'una traducció al català, ja que sinó, els ciutadans de la Catalunya Nord, que no tenen cap obligació de conèixer el castellà, no ho entendran. Les normes són aquestes i si no li agraden ja sap on és la porta. A més, si dius que és de Ciudadanos de Cataluña sap perfectament el català, així que si escriu en espanyol és ben bé per tocar els collons. 
Doncs si no saben espanyol, que no hi entrin.
Si mires a dalt de tot posa: "el punt d'informació dels Països Catalans" Aquest portal és pels habitants dels Països Catalans, i els nordcatalans ho són, per tant, precisament és per ells i no pas pels que ens menypreen. 
No menyspreo a ningú... quants cops ho hauré de repetir. Jo tan sols pretinc que aquesta web no sigui un simple picnic lingüístic entre catalans, sinó que reflecteixi la nostra ideologia (independentisme) vers qui sigui (català o no). Si no s'és català i només es coneix l'espanyol, per exemple, perquè és una llenga més estesa, doncs els hi comuniquem la nostra ideologia en espanyol. Parlar en espanyol no és cap mal, només ho és l'imposició del seu estudi (ja sabem espanyol, no hi podem fer res, per tant aprofitem-ho). (de veritat que no pretinc menysprear, ja que el que he dit no inferioritza a ningú, ni molt menys)
Si no s'és català i només es coneix l'espanyol, per exemple, perquè és una llenga més estesa, doncs els hi comuniquem la nostra ideologia en espanyol. "més estesa"... Ja posats, per que no parlem en xinès que encara és més estesa? No ens entendrà ningú, però tant se val!! El que importa és ser multi-culti pixoguai. L'espanyol no és una llengua franca. És la llengua que passegen molts nacionalistes quan van pel món, intentant en va que els entenguin en espanyol a Alemanya, Itàlia, etc etc. Però que ells siguin idiotes no vol dir que nosaltres també ho haguem de ser. 
No parlo en xinès al racó per la senzilla raó que jo no el parlo, però si algú el parla i vé una persona que només sap parlar en xinès, doncs que es comuniquin entre ells en xinès (sempre permetrà estendre la nostra ideologia independentista).
el que dius no s'aguanta per enlloc. Ningu que vingui al racó parlant en castellà sortirà convençut pel que li diem nosaltres. Quan algu s'interessa pel catalanisme amb bona fe la primera cosa que fa es entendre el català i bé o malament intenta aprendre'l. Els estrangers en són la prova. Tu vols canviar les normes del racó, per un o dos hipotetics casos com el que descrius, no és lògic. Si els interessa el tema són ells els que s'han d'adaptar a nosaltres i no nosaltres a ells. A banda d'això, la gent de ciutadans espanyols i similars entren als forums catalans parlant en castellà, precisament amb aquesta intenció, escriure en castellà, fer acte de presència, tocar els collons, vaja...el missatge els importa poc, si és polèmic millor...així tenen l'oportunitat de seguir parlant espanyol que és el que volen. Difonen el seu missatge i a sobre ho fan en castellà en un forum català. Se'ls ha de tallar, és una presa de pèl. Tu que et creus, que els convenceràs ? No home, no. 
Per què no? Si és un Sud-Americà interessat en el moviment independentista, per què no ens hauria d'entendre quan l'hi expliquem? Quan jo estudio l'independentisme escocès de boca d'escocesos, no aprenc escocès, sinó que m'hi comunico en anglès i punt perquè sé que la gran majoria (si no tots) el parlen. Els estrangers que venen de vacances no estudien el català, només alguns que venen a viure-hi (la majoria d'immgrants parlen en espanyol). Si s'interessen pel tema i volen parlar amb algú de nosaltres sobre això, perquè som els que ho coneixem més bé, haurien d'adaptar-se al nostre idioma, però resulta que nosaltres ja sabem un idioma que ells també saben (sigui l'espanyol, el francès,...) i, per estalviar-li complicacions li parlem en aquest idioma. El que és dolent no és que aprofitem els recursos que ens han donat, sinó que ens atorguin un recurs de forma obligatòria sense que ho hagi d'ésser. El que està fet, fet està (nosaltres ja sabem espanyol i això mai de la vida ho desaprendrem, el que hem de fer és mirar cap al futur i abolir les causes per les quals els nostres hauran d'aprendre l'espanyol). No sabem si ho fan per tocar els collons, perquè sovint ho fan per ideologia seva, però és veritat que alguns ho fan per tocar els collons. Com diferenciar-los? No es pot en base a la llenga, però si en base al missatge que comunica, perquè, per exemple, si insulta, llavors si que s'hi podrien prendre accions en contra. Que parli en espanyol no ens perjudica pas, el que ens perjudica és que vinguin a tocar els collons de forma evident. És clar que comunicaran el seu missatge, i és per això que els hem d'escoltar, per així després poder-los-hi rebatre'ls-hi. Si realment estan interessats en conversar, es formarà un debat, en canvi si no hi estan, començaran o bé a insultar, o bé a deixar indirectes d'insults,..., pel qual si que se'ls pot aturar (violència verbal). Jo diria que si que en puc convèncer algun, però l'important no és convèncer, sinó que vegin que la nostra ideologia és ferma. Immediatament renegaran o faran coses d'aquestes per a intentar-ho negar, però amb el temps començaran a veure que tenim raó en alguna cosa, i a partir d'aquí el seu esquema s'esfondrà. És així com canvien les idees de forma individual (el qual en societat depèn evidentment del recolzament que tingui socialment).
osti no costa tant d'entendre. El que dius ja ho farem quan el català estigui tan malament com l'escocès o el basc. De moment encara podem defensar-nos i explicar-nos en català, és un factor positiu al qual hi renuncies a canvi de res. Precisament això és el que no entens. La teua actitud-bonafe no aporta res, o et penses que qui t'escolti valorarà que ho facis en una altra llengua...al contrari...els sudamericans no paren de dir-me que perquè han de saber català si ja els hi parlem en espanyol. La nostra independència és cosa nostra no d'ells. Et torno a repetir que qui té interès en defensar la causa catalana la primera cosa que fa és aprendre català, si no és que només esta tafanejant i parlar en el seu idioma, com a norma general, només fa que mostrar feblesa. Si parles amb algú en castellà desprès costa molt més canviar d'idioma i el més probable és seguir en castellà. O que li diràs, mira ara ja t'he menjat el tarro i a partir d'ara parlem en català? El món no funciona així. 
Si ets un irlandès interessat en l'independentisme català, crec que et seria molt difícil entendre'l si et parlen en català (hauria d'aprendre el català, i jo crec que per entendre l'independentisme català no cal pas aprendre el català). Jo sóc internacionalista, i per tant, la meva lluita és la mateixa que la seva, ja que jo lluito per la causa irlandesa sense saber el seu idioma. És clar que només "tafanejarà", o sigui, aprendrà per quins motius lluitem i com s'està duguent a terme. Evidentment amb aquest irlandès no hi podrem parlar en català perquè no l'entén, però si està interessat en la nostra caus ali podem explicar perfectament en anglès.
Perdona, ho dic sense voler ofendre eh, però de veritat penses que ningú a pensat en això que dius... Jo personalment trobo que internacionalitzar el cas català és molt més important del que sembla, però sé que encara no podem fer-ho com caldria. Hi ha moltes causes. Espero que si l'independentisme segueix augmentant s'anirà resolent el problema. Si tu lluites per la causa irlandesa sense saber el seu idioma també un irlandès pot lluitar per la causa catalana sense saber català. I en tot cas això s'hauria de fer mitjançant planes internacionals (alguna n'hi ha) o per informació distribuïda pels propis irlandesos (entre ells). Evidentment, l'anglès en aquests casos és l'idioma adient (no el castellà). Però si no he entés malament els teus arguments són donar llibertat idiomàtica absoluta dins el forum...t'entenc però és una bestiesa...No aporta res positiu i ens fa recular, reflexiona-hi. Pensa que a fora no interessem gaire, i el que dius em recorda quan feia classe i per un alumne que venia de fora 50 haviem de deixar de rebre la classe en català...això no és educació, ni res, és ser ximples.